STPI เข้าซื้อ “โกรท แวร์เฮ้าส์” สัดส่วน 90% พร้อมเพิ่มทุน 180 ลบ. ขยายธุรกิจโลจิสติกส์
บอร์ด STPI อนุมัติให้ STPL ซึ่งเป็นบ.ย่อย เข้าซื้อ บริษัท โกรท แวร์เฮ้าส์ จำกัด  สัดส่วน 90% พร้อมเพิ่มทุน 180 ลบ. สร้างโอกาสทางธุรกิจขยายตัวของธุรกิจคลังสินค้าและโลจิสติกส์ คาดว่าจะเข้าทำสัญญาซื้อขายหุ้นและจะเริ่มมีรายได้เชิงพาณิชย์ตั้งแต่ไตรมาสที่ 2/65
บอร์ด STPI อนุมัติให้ STPL ซึ่งเป็นบ.ย่อย เข้าซื้อ บริษัท โกรท แวร์เฮ้าส์ จำกัด  สัดส่วน 90% พร้อมเพิ่มทุน 180 ลบ. สร้างโอกาสทางธุรกิจขยายตัวของธุรกิจคลังสินค้าและโลจิสติกส์ คาดว่าจะเข้าทำสัญญาซื้อขายหุ้นและจะเริ่มมีรายได้เชิงพาณิชย์ตั้งแต่ไตรมาสที่ 2/65
18 เม.ย. 2565

บริษัท เอสทีพี แอนด์ ไอ จำกัด (มหาชน) หรือ STPI เปิดเผยผ่านสารสนเทศตลาดหลักทรัพย์ฯ ว่าที่ประชุมคณะกรรมการบริษัทครั้งที่ 2/2565 เมื่อวันที่ 12 เมษายน 2565 มีมติอนุมัติให้ บริษัท เอสที พร็อพเพอร์ตี้ แอนด์ โลจิสติกส์ จำกัด หรือ STPL (บริษัทย่อย 100% ) เข้าซื้อหุ้นสามัญของ บริษัท โกรท แวร์เฮ้าส์ จำกัด (GW) ในสัดส่วน 90% ของจำนวนหุ้นทั้งหมด หรือจำนวน 27,000 หุ้นในราคาหุ้นละ 100 บาท (Par Value 100 บาท) และจะดำเนินการทยอยเพิ่มทุนตามสัดส่วน
โดยจากทุนจดทะเบียนและเรียกชำระแล้ว 3 ล้านบาท เป็นไม่เกิน 180 ล้านบาท ให้สอดคล้องกับความต้องการใช้เงินของ GW เพื่อรองรับการขยายตัวของธุรกิจคลังสินค้าและโลจิสติกส์ และเพิ่มโอกาสสร้างผลกำไรให้แก่กลุ่มบริษัทต่อไป คาดว่าจะเข้าทำสัญญาซื้อขายหุ้นและดำเนินธุรกรรมให้แล้วเสร็จภายในไตรมาสที่ 2/2565 ดังนั้น บริษัท GW จึงเป็นบริษัทย่อยแห่งใหม่ของกลุ่มบริษัท
ทั้งนี้ บริษัท โกรท แวร์เฮ้าส์ จำกัด (GW) ดำเนินธุรกิจให้เช่าคลังสินค้า เพื่อรองรับธุรกิจ E-Commerce ในพื้นที่จังหวัดขอนแก่น ภาคตะวันออกเฉียงเหนือของประเทศ บริษัทคาดว่าจะเริ่มมีรายได้เชิงพาณิชย์ตั้งแต่ไตรมาสที่ 2/2565 เป็นต้นไป